«Կրթական քաղաքացիական նախաձեռնությունը» (ԿՔՆ) հարթակ է, որի գլխավոր առաքելությունը կրթական համակարգի բոլոր շահառուների համախմբումն է՝ ուղղված որակյալ կրթության ապահովմանը: ԿՔՆ-ը նպատակ է հետապնդում ապահովել հանրային վերահսկողություն պետության կողմից կրթական քաղաքականության իրականացման նկատմամբ, ինչպես նաև կրթության բարեփոխման գործընթացում ներգրավել շահագրգիռ անձանց և կազմակերպություններին: Նախաձեռնության անդամները առաջնահերթ են համարում կրթական համակարգում սոցիալական արդարության, մարդու իրավունքների և արժանապատվության, շահագրգիռ կողմերի մասնակցայնության, թափանցիկության և հաշվետվողականության, յուրաքանչյուրի համար՝ որակյալ կրթություն ստանալու հավասար հնարավորությունների երաշխավորման սկզբունքների ապահովումը: